kardosdrur/scandi-wiki huggingface dataset:
Angu

Angunnguaq Motzfeldt med kunstnernavnet  (født i 1976 i Julianehåb i Grønland) er en grønlandsk guitarist og sangskriver, vokset op i periferien af den traditionelle grønlandske kultur. 
Hans debutplade, der blev udsendt i   slutningen af januar 2005, solgte 3.500 eksemplarer til en befolkning på omkring 55.000.

Det seneste album "Burning Blue Skies" kom på gaden den 25. maj 2009.

Referencer 

 Biografi  på festivalhistorik.dk

Fra DR P3 playlistnyt
Musikere fra Grønland
Sangskrivere fra Grønland
Forbund

Forbund, er en sammenslutning af flere grupper, foreninger eller organisationer, hvor formålet typisk er at udgøre en fælles sag, eller en fælles ideologi, eller et politisk system.

Organisationer
Fleet Foxes

Fleet Foxes er et amerikansk indie-folkband, der blev dannet i Seattle, Washington i 2006. Det består af Robin Pecknold (vokal, guitar), Skyler Skjelset (guitar, mandolin, baggrundsvokal), Casey Wescott (keyboard, mandolin, baggrundsvokal), Christian Wargo (bas, guitar, baggrundsvokal), and Morgan Henderson (kontrabas, guitar, træblæsere, violin, percussion, saxofon).

Debutalbummet Fleet Foxes blev godt modtaget af anmeldere og flere musikmagasiner udnævnte det til årets album.

Et par måneder før debutalbummet kom på gaden i juni 2008, udsendte Fleet Foxes EP'en "Sun Giant EP".

Fleet Foxes har blandt andet optrådt på Roskilde Festivalen i 2009.

Diskografi

Studiealbum 
 Fleet Foxes (2008)
 Helplessness Blues (2011)
 Crack-Up (2017)
 Shore (2020)

Livealbum 
 A Very Lonely Solstice (2021)

EP'er 

 The Fleet Foxes (2006)
 Sun Giant (2008)

Opsamlingsalbums 
 First Collection 2006–2009 (2018)

Referencer

Eksterne henvisninger 
 

Musikgrupper fra USA
Har spillet på Roskilde Festival
Musikgrupper fra 2006
Medlem

Et medlem er en person, der tilhører en bestemt gruppe. Det bruges især om personer, der har tilsluttet sig en forening, men kan også dække over brugere i et internetforum, personer der er med i musikgrupper eller valgt til et parlament, råd, udvalg eller lignende. Desuden er alle er medlemmer af deres familie og samfundet. I foreninger kaldes det at være medlem også for et medlemskab.

Foreninger 
Et medlemskab af en forening medfører både rettigheder og pligter. Rettighederne kan omfatte adgang til arrangementer og rabatordninger, ligesom mange foreninger udgiver medlemsblade. Pligterne omfatter typisk betaling af et årligt kontingent. Nok så vigtig er dog, at man som medlem har stemmeret på foreningens generalforsamling og kan blive valgt til bestyrelsen eller andre tillidsposter. Derudover er mange foreninger aktive indenfor bestemte områder, og hvor det at være aktiv kræver, at man er medlem af foreningen.

De fleste foreninger ønsker at få flere medlemmer, eller i det mindste at medlemstallet ikke falder. Dels for at kunne fortsætte og udbygge foreningens aktiviteter, og dels for at erstatte dem, der af forskellige årsager ophører med at være medlemmer. Derfor arbejder foreningerne løbende med at udbrede kendskabet til sig selv og rekruttere nye medlemmer. Når folk så vælger at blive medlem, kan det være fordi, de er interesserede i medlemsfordele og -blad, og/eller fordi de gerne vil støtte foreningens sag. Modsat findes der dog også lukkede foreninger, der normalt ikke optager nye medlemmer.

En del foreninger skelner mellem aktive og passive medlemmer. De aktive medlemmer er dem, der er involveret i foreningens arbejde, mens de passive normalt ikke gør andet end at betale kontingent. Afhængig af foreningen kan det betyde forskelle på størrelsen på kontingentet og hvilke rettigheder man har. En række foreninger opererer desuden med begrebet æresmedlemmer, der udnævnes af bestyrelsen eller generalforsamlingen. Det er enkelte medlemmer, der har gjort sig særligt fortjent, og som man gerne vil hædre. Æresmedlemmer betaler normalt ikke kontingent, men hvad de ellers har af rettigheder og pligter afhænger af den enkelte forening.

Mellemmenneskelige forhold
Foreninger
Metodik

Metodik er en samling af elementer, der tilsammen udgør et system inden for et specifikt fagområde.

Læren om metoder og fremgangsmåder.

Metodik var navnet på et seminariefag i læreruddannelsen. Faget kom efterfølgende til at hedde undervisningslære og drejede sig om at planlægge og gennemføre undervisning på en hensigtsmæssig måde ud fra videnskabelig forskning og erfaringer fra undervisningspraksis.

Pædagogik
Starsailor

Starsailor er et engelsk band.

Starsailor debuterede i 2001 med albummet Love Is Here, der bl.a. indeholdt hits som "Poor Misguided Fools" og "Lullaby". I 2003 kom albummet "Silence Is Easy".

Bandet tilhører den engelske sangskrivergeneration, som også omfatter navne som Coldplay og David Gray.

Starsailor har taget deres navn fra Tim Buckley's plade fra 1970 af samme navn.

Det seneste album All The Plans udkom i 2009. Albummet er opfølger til 2005's "On The Outside", der bl.a. indeholdt singlen "In The Crossfire".

Referencer 

Fra DR P3 playlistnyt
Rockgrupper fra Storbritannien
Jamie T

Jamie T (født 8. januar 1986) er en engelsk sanger og musiker.

Jamie T udsendte i 2007 debutalbummet Panic Prevention, der bl.a. indeholdt singlerne "Calm Down Dearest" og "If You Got The Money".

Efter omfattende turnévirksomhed i kølvandet på debutalbummet, holdt Jamie T en 18 måneder lang pause sammen med sin faste producerpartner Ben Bones. Resultatet er albummet Kings & Queens, der udkom i 2009.

Diskografi 
 Panic Prevention (2007)
 Kings & Queens (2009)

Referencer 

Fra DR P3 playlistnyt
Sangere fra England
Forsvarets Depot

Forsvarets Depot og Distribution (FDD) er en logistikvirksomhed, der forsyner Forsvarets soldater og andre medarbejdere med beklædning, feltkost, udrustning, reservedele og brændstof.

FDD’s lagre og depoter beskæftiger omkring 500 medarbejdere på landsplan. Ledelsen og hoveddepotet er placeret på Flyvestation Skrydstrup nær Vojens. Her er oplagret mere end 70.000 forskellige varer på et lager på over 20.000 kvadratmeter.

Eksterne henvisninger
 Forsvarets Depot og Distribution 

Danmarks militær
The King Blues

The King Blues er et London-band, der blander ska, reggae, folk og punk. Gruppen startede som et to-mandsband, men i dag er besætningen udvidet til seks medlemmer under ledelse af forsangeren og ukulele-spilleren Itch.

The King Blues debuterede i 2006 med albummet Under The Fog, hvorfra singlen "Mr Music Man" blev kåret til "Best Punk Song of 2006" af BBC Radio 1.

Albummet Save The World, Get The Girl kom på gaden i England den 24. oktober 2008.

Diskografi

Referencer 

Musikgrupper fra 2006
Musikgrupper fra England
Planet Funk

Planet Funk er et italiensk dance/house-musikkollektiv, som fik deres gennembrud i 2001 med singlen "Chase The Sun". Siden er det blevet til en stribe singler og et hav af gæstesolister, der foruden Dan Black tæller bl.a. Sally Doherty, Raiz og John Graham.

Planet Funk var i 2009 klar med en ny single, "Lemonade", hvorpå de havde allieret sig med The Servant-forsanger Dan Black på vokal. Black har tidligere lagt stemme til Planet Funk-udgivelser bl.a. på albummet Non Zero Sumness fra 2003. "Lemonade" er taget fra et Planet Funk-opsamlingsalbum, der kom på gaden i slutningen af marts 2009.

Referencer 

Fra DR P3 playlistnyt
Musikgrupper fra Italien
Musikgrupper fra 2005
Ronald Golias

Ronald Golias (født 4. maj 1929 i São Carlos, São Paulo, Brasilien, død 27. september 2005 i São Paulo, Brasilien) var en brasiliansk skuespiller.

Eksterne henvisninger 
 

Skuespillere fra Brasilien
Personer fra São Paulo
Laplacetransformation

Laplacetransformation er i matematikken en transformation af en funktion til en anden funktion ved hjælp af en operator. Laplacetransformationer bruges meget i fysik og teknik til at løse differentialligninger og integralligninger. Det vigtigste anvendelsesområde er løsning af lineære differentialligninger med konstante koefficienter. Transformationen vil ofte reducere ligningerne til rene algebraiske problemer som kan løses med elementær regning med komplekse tal.

Laplacetransformation er relateret til Fouriertransformationer, men hvor Fourier indeholder en funktion eller et signal i form af vibrationer, benytter Laplace sig af en funktion i momentet.

Historie 
Laplacetransformation er opkaldt efter den franske matematiker og astronom Pierre-Simon Laplace (1749–1827), som undersøgte intergralet som bruges i laplacetransformationer første gang i 1782. Selve Laplacetransformationen blev udviklet af englænderen Oliver Heaviside (1850–1925).

I 1744 fandt Leonhard Euler integraler i form af:

Definition 
Den Laplace-transformerede funktion F(s) af funktionen f(t), som skal være defineret for alle reelle tal t>=0, er

hvor dette integrale er konvergent..

Det vil sige at funktionen f(t) transformeres over i anden funktion F(s) af en ny variabel s. s er generelt et kompleks tal, men for simple anvendelser af Laplaceformationen er det ofte tilstrækkeligt kun at betragte reelle værdier af s.

Operatoren L som fører en funktion over til dens Laplacetransformerede funktion, kaldes Laplacetransformationen.

Funktioner som kan Laplacetransformeres 
En tilstrækkelig, men ikke nødvendig betingelse for at en funktion f(t) kan Laplace-transformeres er:
 f(t) skal være stykkevis kontinuert i ethvert endeligt interval i området t≥0, og
 f(t) skal være eksponentielt begrænset eller af eksponentiel orden, dvs. |f(t)| ≤ Meαt, hvor M og α er vilkårlige konstanter.

De fleste funktioner af interesse kan Laplacetransformeres. Blandt undtagelserne er , , , ..., tan t, cot t, som ikke opfylder betingelse 1) om stykkevis kontinuitet idet de alle har lodrette asymptoter.

Litteratur 
 Thomas Heilmann: Laplacetransformation, 2. udgave, Heilmanns Forlag 1995. .
 Helge Elbrønd Jensen: Matematisk analyse, bind 4, 8. udgave, Matematisk Institut, Danmarks Tekniske Højskole 1989.

Referencer 

Signalbehandling
Matematisk analyse
Bat For Lashes

Natasha Khan, bedre kendt under kunstnernavnet Bat For Lashes (født 25. oktober 1979) er en engelsk musiker, som  i 2006 udsendte det meget roste debutalbum Fur and Gold.

Albummet blev det følgende år nomineret til den prestigefyldte Mercury Prize, og Khan selv indkasserede to nomineringer i 2008 til Brit Awards i kategorierne Best Breakthrough og Best Female.

Bat For Lashes blev desuden håndplukket til at spille opvarmning for Radiohead på deres turné i sommeren 2008, inden hun rejste til USA for at arbejde på albummet Two Suns. Dette album gæstes på flere numre af de psykedeliske eksperimentalister Yeasayer, som har bidraget med basgange og programmering.
Desuden optræder veteranen Scott Walker på pladen i duetten "The Big Sleep".

Diskografi 
 Fur and Gold (2006)
 Two Suns (2009)
 The Haunted Man (2012)

Eksterne henvisninger 

Fra DR P3 playlistnyt
Musikere fra England
Marie Fisker

Marie Fisker er en dansk sangerinde, som bl.a. er kendt for sit samarbejde med Steen Jørgensen (Sort Sol) og musikeren Anders Trentemøller på deres nyfortolkning af det gamle Sods (senere Sort Sol) nummer "Copenhagen" fra 1978.

Hun har desuden turneret med Kira Skov og komponeret nummeret "I Love You So", som er med i Martin De Thurahs kortfilm Vi der blev tilbage (2008).

I 2008 var Marie Fisker klar til at stå på egne ben, og singlen "City Lies" er taget fra en digital EP, der kom på gaden midt i november 2008.

EP'en var forløber for et fuldlængde album Ghost Of Love, der udkom i 2009 på Playground Music i Danmark. Albummet fik fire ud af seks stjerner i musikmagasinet GAFFA.

Med sig på scenen har Marie Fisker som regel trommeslager Jacob Høyer, bassist Anders Christensen og guitarist Rune Kjeldsen.

I 2012 udkom So, Hoes & Heroes der fik fire ud af seks stjerner i GAFFA.

Diskografi 
 Ghost Of Love (2009)
 So, Hoes & Heroes (2012)

Referencer

Eksterne henvisninger 
 

Musikere fra Danmark
Cartridge

Cartridge er et dansk indie-band dannet i 2002.

Deres første demobånd blev produceret i 2004 og i 2006 udkom deres debutalbum under navnet Enfant Terrible. Deres andet album, Fractures, udkom i januar 2008.

Bandet har også formået at opnå en vis popularitet i Storbritannien. Deres debutsinglen "The Woods" i Storbritannien.

Nummeret har været "Song Of The Day" på Popjustice.com og Cartridge spillede deres første koncert i det Storbritannien i 2009.

Medlemmer 
Mathias Wullum Nielsen - Forsanger, guitar, synthesizer
Alex Phumoon Thomsen - Guitar
Thomas Vesterbæk - bas, synthesizer
Niels Fibæk Bertel - Tromme, percussion

Diskografi 
2006 Enfant Terrible
2008 Fractures

Referencer 

Fra DR P3 playlistnyt
Musikgrupper fra Danmark
Musikgrupper fra 2002
Bodies Of Work

Bodies Of Work er et nyt band fra østlondon med danske Martin Bjørck i front.
Bandet opstod så sent som i vinteren 2008 og fik umiddelbart efter pladekontrakt med det danske pladeselskab Tigerspring.

Bodies Of Work har været i København for at lægge grundsporene til deres debutalbum sammen med producer Joshua (Kashmir, Kent m.fl.).

Martin Bjørck har tidligere været en del af electro-popbandet The Far Cries med den engelske sangerinde Lizzie Holdforth. Duoen blev dog efter et par år trætte af de begrænsninger, der lå i deres udtryk og besluttede sig for at stoppe. I samme åndedrag dannede de en ny bandkonstellation, Bodies Of Work, sammen med bassist Andy Becker Wright og trommeslageren Chris Morgan.

Sange fra Bodies Of Work er semi-dystre urbane fortællinger om misbrugt ungdom, begær, udlængsel og kærlighed, og førstesinglen har allerede fået pæn opmærksomhed i England hos de engelske radiostationer.

Referencer 

Fra DR P3 playlistnyt
Rockgrupper fra Storbritannien
Rockgrupper fra Danmark
Small

Small er et dansk band der albumdebuterede i 2008.

Primus motor i Small er sanger og komponist Andreas Asingh, der siden et ophold i New York i 2005 har arbejdet på projektet Small.

Small's lyd af analoge keyboardsymfonier, trommemaskiner og korsang vakte, siden indspilningen af de første demoer i 2006 under navnet Harmony Boys, stor opmærksomhed og resulterede bl.a. i 2×8 uger på Det Elektriske Barometer med numrene "Holy Cow" og "Blueberry Boy".

Small ændrede navn fra Harmony Boys i forbindelse med udgivelsen af en EP, der kom på gaden i august 2007.

I 2008 spillede Small en række koncerter som opvarmning for Carpark North og et enkelt job som support for Keane.

Small består udover Andreas Asingh af Rune Kielsgaard og Johan Kolstrup.

Albummet Teenage Cover udkom i august 2008.

Referencer 

Fra DR P3 playlistnyt
Rockgrupper fra Danmark
Forbud

Forbud beskriver et ikke-permanent indgreb mod en gruppe mennesker, der forbyder dem af foretage bestemte handlinger, befinde sig på udvalgte steder mm. Begrebet kan således optræde i forskellige udgaver herunder forsamlingsforbud, import- og/eller eksportforbud m.fl. Ved overtrædelse af forbuddet kan der effektueres sanktioner over for den pågældende person. Eksempler på forbud er bl.a. forsamlingsforbuddet, som blev indført i forbindelse med coronapandemien samt rygeforbuddet fra 2007.

Forbud kan indskrænke en persons frihed og autonomi ved for eksempel valget af en handling. Det kan være  statslige, forældres, religiøse eller andre anvisninger.

Referencer 

Jura
Retsvidenskab
Juridiske begreber
Paperboys

Paperboys er en norsk hiphop-gruppe, der består af Vinni Vagabond, DJ PopeDawg & Anders Møller. 

Gruppen blev oprindelig startet af Sauvik og rapperen Jarle «J.J.» Hollerud. De to mødte hianden i 1989 i Tanzania hvor forældrene drev hjælpearbejde og samarbejdede i ulige hiphopprosjekter både der og efterhånden hjemme i Oslo, blandt andet grupperne Mindstate og Risin Sons. 
Paperboys udsendte i 2005-albummet When Worlds Collide, som har vundet en norsk Spellemann’s Pris (norsk pendant til en DMA-pris red.)

I 2009 udkom opfølgeren til det anmelderroste debutalbum. 

Paperboys har solgt i alt ca. 100.000 albums og betragtes som de regerende hiphop-mestre i Norge med tre Spellemann’s Priser og 12 VG-hits.

Diskografi 
 No Cure For Life (Bonnier Amigo, 2002)
 The Great Escape (Bonnier Amigo, 2003) 
 When Worlds Collide (Bonnier Amigo, 2005) 
 So Far – So Good (Bonnier Amigo, 2006)
 The Oslo Agreement (Bonnier Amigo, 2009)

Referencer 
 Paperboys: Lonesome Traveller (Norge) i Ny musik på P3 – uge 26 2009

Eksterne henvisninger 
 Biografi på NRK

Fra DR P3 playlistnyt
Musikgrupper fra Norge
Metro Station

Metro Station er et amerikansk pop rock band dannet i Los Angeles af Mason Musso og Trace Cyrus i 2006. Bandet er best kendt for singlen "Shake It" fra debutalbummet Metro Station fra 2008. Singlen nåede Billboards top 10.

Bandet opløste sig selv d. 23. marts 2010, selvom Mason Musso efterfølgende har forsøgt en solokarriere under navnet Metro Station.

Studiealbummer 
 Metro Station	(2007)
 Savior (2015)

Referencer 

Fra DR P3 playlistnyt
Rockgrupper fra USA
Grizzly Bear

Grizzly Bear er sanger og sangskriver Ed Droste, Christopher Bear på trommer, bassist Chris Taylor og sangskriver og guitarist Daniel Rossen, som også er medlem af bandet Department Of Eagles.
Gruppen spiller en blanding af eksperimental folk, folk-rock og rock.

Grizzly Bear udsendte i slutningen af maj 2009 det anmelderroste album, Veckatimest, der bl.a. indeholder singlen "Two Weeks". 

Veckatimest er opfølger til 2006's Yellow House, som også modtog kritikerroser fra hele det internationale anmelderkorps.

De har blandt andet været på turné bl.a. med Radiohead, TV On The Radio, Feist og Paul Simon og desuden udgivet EP'en "Friend".

Diskografi 
 Horn of Plenty (2004)
 Yellow House (2006)
 Veckatimest (2009)
 Shields (2012)
 Painted Ruins (2017)

Referencer 

Fra DR P3 playlistnyt
Har spillet på Roskilde Festival
Rockgrupper fra USA
Darling Don't Dance

Darling Don't Dance er et dansk støjrockband, der startede i Kollektivet Rosenkrantzgade 1 i Aarhus i 2007. De oprindelige medlemmer er Julie Vestergaard Nissen, Maria Hammelsvang Pedersen og Mette Andreasen. De mødte hinanden på en nedlagt fragtcentral i Holstebro i 2002, der var hjem for byens uafhængige musikforening LINK. I 2008 blev trommeslager Anders Haaning fast medlem af bandet. Bandet har siden 2012 haft fast bopæl i København.

Et af bandets varemærker er den stærke kontrast mellem den støjende og eksplosive lyd der omfavner melodier i både lead guitar og vokal.

Darling Don't Dance spillede deres første koncert nogensinde på The Trash Bar i Brooklyn, NYC. Bandet har turneret i New York i 2007, 2008 og 2010. Desuden har bandet spillet på Island (Iceland Airwaves), turneret i hele Europa samt i Sverige. Under turnéerne i New York City har bandet af flere omgange arbejdet med nyt materiale og pre-producerede også de to singler "Golden View" og "Color Song" fra EP'en 'Bare Frames' (2009) i samarbejde med den amerikanske producer Jim Bentley fra The Fort Brooklyn.

Darling Don't Dance udgav EP'en "Bare Frames" den 1. maj 2009 og førstesinglen "Wake Up Pity Stops" kom i rotation på P3.
 EP'en er delvist indspillet under bandets første turné i New York City og delvist i Danmark. EP'en blev anmeldt af bl.a. Undertoner og Diskant og Geiger.

Den 26. marts 2012 udgav Darling Don't Dance deres debutalbum "City Ghosts". De åbenlyse inspirationskilder er The Breeders, Sonic Youth og Smashing Pumpkins. Albummet er mixet af den velrenomerede producer John Agnello, som også har arbejdet sammen med blandt andre Dinosaur Jr., Sonic Youth, The Kills, and The Breeders. Albummet blev bl.a. anmeldt af Soundvenue, Gaffa, Bands of Tomorrow, The Sound of Confusion m.fl.

Efter "City Ghost"-turnéen i 2012/2013 valgte Mette Andreasen at stoppe i bandet. Bruddet bundene på ingen måde i uvenskab. Efterfølgende har bandet opereret som en trio dog med en fast live-bassist.

Referencer 

Fra DR P3 playlistnyt
Musikgrupper fra Danmark
Musikgrupper fra 2008
Miss Li

Miss Li (født Linda Carlsson 6. juli 1982) er en svensk sangerinde.

I starten af 2009 var hun aktuel med singlen "I Heard Of A Girl", taget fra albummet Dancing The Whole Way Home, der udkom i Danmark i slutningen af april.

Miss Li har på kort tid haft en meget produktiv karriere. 2007 bød på hele tre soloalbums plus en opsamling, der foruden tidligere hits indeholdt otte ikke tidligere udsendte numre.

Miss Li har solgt over 50.000 albums i Sverige og har turneret i flere europæiske lande bl.a. Frankrig og Tyskland.

Referencer

Eksterne henvisninger 
 

Fra DR P3 playlistnyt
Sangere fra Sverige
The Dead Weather

The Dead Weather er en amerikansk rock-supergruppe, dannet i 2009.

Gruppen består af sangerinden Alison Mosshart (fra The Kills), guitarist Dean Fertita (Queens Of The Stone Age), bassist Jack Lawrence (The Raconteurs, The Greenhornes) og trommeslager og sanger Jack White (The Raconteurs, White Stripes).

Debutalbummet Horehound blev indspillet under en tre uger lang session i januar 2009 og er optaget i det Jack White-designede Third Man Studio.

Horehound udkom den 13. juli 2009.

Medlemmer 
 Alison Mosshart – vokal, guitar, perkussion
 Dean Fertita – guitar, orgel, piano, synthesizer, bas, støttevokal
 Jack Lawrence – bas, guitar, trommer, støttevokal
 Jack White – trommer, vokal, guitar

Diskografi

Studiealbum 
 2009: Horehound
 2010: Sea Of Cowards
 2015: Dodge and Burn

Singler 
 2009: "Hang You From the Heavens"
 2009: "Treat Me Like Your Mother"
 2009: "I Cut Like a Buffalo"

Fodnoter

Eksterne henvisninger 

 Officiel hjemmeside 

Fra DR P3 playlistnyt
Rockgrupper fra USA
Supergrupper
Musikgrupper fra 2009
Kvindeløbet

Kvindeløbet arrangeres af ugebladet Alt for damerne. Det har eksisteret siden 1981 og er det første og største landsdækkende løb for kvinder i Danmark. Det afholdes mellem maj og juni i seks danske byer med to ruter: 5 og 10 km.  I 2008 deltog 28.500 løbere. I 2009 deltog 37.500 løbere.

Eksterne henvisninger 
 Officiel hjemmeside for Kvindeløbet 

Motionsløb i Danmark
Etableret i 1981